paragraph_text: Neposredno uz te dvorane su dvije dvorane za ples i boks koje su smještene u južnom dijelu donjeg nivoa bazena. Kuglana je na južnom dijelu športskog centra i do nje se dolazi s vanjske prometnice koja je nalazi između stadiona i ŠC-a. Kuglana je rekonstruirana, što je bilo najveće ulaganje Grada Splita u športske objekte 2012. godine. Ima šest staza. Preuređenjem je deset muških i jedan ženski kuglački klub dobilo prostor za treniranje i organiziranje službenih natjecanja. Iznad unutarnjih bazena su dvorana za mačevanje i prostor za badminton. U športskom centru bazeni je i streljana. Ispred ŠC-a je veliko parkiralište.